recursal/SuperWikiNEXT-32B huggingface dataset:
Το εξώφυλλο του πρώτου τεύχους του περιοδικού «Αχαϊκά».
Τα **Αχαϊκά** ήταν ένα περιοδικό που εκδιδόταν στην Πάτρα την περίοδο 1937-1943. Ήταν περιοδικό «λογοτεχνικό και ιστοριοδιφικό». Επιγραφόταν ως «Αχαϊκά. Γράμματα-Επιστήμαι-Τέχναι. Τριμηνιαίον φύλλον εκδιδόμενον εν Πάτραις».

Ιστορία
-------

Διευθυντής του υπήρξε σε όλα τα χρόνια λειτουργίας του ο ιστορικός Κώστας Τριανταφύλλου και αρωγός της έκδοσής του ο Μ. Κυριακόπουλος. Εκδόθηκαν συνολικά 16 τεύχη. Από το πρώτο του τεύχος μέχρι και το δέκατο πέμπτο ακολούθησε μια σταθερή περιοδική έκδοση των τευχών του ανά 3 έως 4 μήνες περίπου, όπως ακριβώς εξαγγέλθηκε στο πρώτο του τεύχος. Το 15ο τεύχος εκδόθηκε τον Οκτώβρη 1940 και τα γεγονότα που ακολούθησαν με τον ελληνοϊταλικό πόλεμο κ.λπ. και την ταραγμένη δεκαετία του '40 για την Ελλάδα, επέφεραν στην ουσία τη διακοπή της έκδοσής του. Το τελευταίο του τεύχος, το 16ο, εκδόθηκε τον Ιούνιο του 1943 και ήταν αφιερωμένο στον ποιητή Κωστή Παλαμά, που είχε αποβιώσει στις αρχές του ίδιου χρόνου, και ονομαζόταν «Τεύχος Κωστή Παλαμά». Το τελευταίο αυτό τεύχος κατασχέθηκε από τις ιταλικές στρατιωτικές αρχές της πόλης.

Χαρακτηρίστηκε ως «το αξιολογότερο περιοδικό που εκδόθηκε μέχρι σήμερα στην Πάτρα» ενώ γενικότερα έτυχε θερμής και ενθουσιώδους υποδοχής τόσο από τον τοπικό τύπο όσο και από συναφή λογοτεχνικά περιοδικά εδρεύοντα στην Αθήνα.

Λοιπά στοιχεία
--------------

Δεν πρέπει να συγχέεται με το κατοπινό περιοδικό Αχαϊκά Χρονικά το οποίο ξεκίνησε την κυκλοφορία του το 1974.

Παραπομπές
----------

1. 1 2 3  Τριανταφύλλου 1995, σελ. 281.
2. ↑  Βλ. στο εξώφυλλο του 1ου τεύχους[*νεκρός σύνδεσμος*]
3. ↑  Βλ. στο εξώφυλλο του 16ου τεύχους[*νεκρός σύνδεσμος*]
4. ↑  Πολίτης 1984, σελ. 297-298.
5. ↑  Τριανταφύλλου 1995, σελ. 281-282.

Βιβλιογραφία
------------

* Νίκος Ε. Πολίτης, *Χρονικό του Πατραϊκού τύπου*, Πάτρα 1984.
* Κώστας Ν. Τριανταφύλλου, *Ιστορικόν λεξικόν των Πατρών*, τ. Α΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα «Αχαϊκά».

Εξωτερικοί σύνδεσμοι
--------------------

* Ηλεκτρονικός κατάλογος τευχών του περιοδικού στο «Μουσείο Τύπου της Ε.Σ.Η.Ε.Π.Η.Ν.». mouseiotipou.gr. Ανακτήθηκε: 29/03/2014.
Η **Αχαλτσίχε** (γεωργιανά: ახალციხე, κυριολεκτικά «νέο κάστρο») είναι μικρή πόλη στη γεωργιανή νοτιοδυτική περιφέρεια (μχάρε) του Σάμτσχε-Τζαβαχέτι. Βρίσκεται στις δύο όχθες από το ποταμάκι Ποτσχόβι, το οποίο χωρίζει την πόλη μεταξύ της παλιάς πόλης στο βορρά και της νέας στο νότο.

Στο παλιό τμήμα της πόλης διακρίνεται το κάστρο Αχαλτσίχε (Ραμπάτι), χτισμένο τον 9ο αιώνα, πρόσφατα ολικά ανακατασκευασμένο. Αποτελεί ένα από τα κύρια αξιοθέατα της περιοχής Σάμτσχε-Τζαβαχέτι, μαζί με τη Βάρτζια, την κωμόπολη Βάλε, το Όκρος Τσίχε και το Μοναστήρι του Ζάρζμα.

Παραπομπές
----------

1. ↑  pop-stat.mashke.org/georgia-cities.htm.
2. ↑  *Georgian Post*.

Εξωτερικοί σύνδεσμοι
--------------------

* Πολυμέσα σχετικά με το θέμα  Akhaltsikhe στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 152594682
* LCCN: n93100797
* BNF: cb155676338 (data)

 |

 |
Η **Αφρικανική πλάκα** είναι μια τεκτονική πλάκα που διασχίζεται από τον ισημερινό καθώς και τον πρώτο μεσημβρινό. Περιλαμβάνει το μεγαλύτερο μέρος της ηπείρου της Αφρικής, καθώς και ωκεάνιο φλοιό που βρίσκεται ανάμεσα στην ήπειρο και τις διάφορες μεσοωκεάνιες ράχες. Πριν από 60 με 10 εκατομμύρια έτη, άρχισε η ταφρογένεση της Σομαλικής πλάκας κατά μήκος της Τεκτονικής Τάφρου Ανατολικής Αφρικής. Δεδομένου ότι η αφρικανική ήπειρος αποτελείται από φλοιό τόσο από την Αφρικανική όσο και από την Σομαλική πλάκα, στη βιβλιογραφία η Αφρικανική πλάκα αναφέρεται και ως την αφρικανική πλάκα ως Νούμπιαν πλάκα για να την διακρίνει από την ήπειρο.

Οριοθετείται στα βόρεια από την Ευρασιατική, Αιγαιακή, και την πλάκα της Ανατολίας, στα νότια από την Ανταρκτική πλάκα, στα βορειοδυτικά και στα νοτιοδυτικά από το αποκλίνων περιθώριο της Βορειο-Αμερικανικής και της Νοτιο-Αμερικανικής πλάκας αντίστοιχα (όπου σχηματίζεται το κεντρικό και νότια τμήμα της Μεσο-Ατλαντικής ράχης). Στα βορειοανατολικά από την Αραβική πλάκα και στα νοτιοανατολικά από την Σομαλική πλάκα.

Παραπομπές
----------

1. ↑  «Somali Plate». Ashten Sawitsky. Ανακτήθηκε στις 30 Ιουνίου 2015.
2. ↑  Chu, D.; Gordon, R.G. (1999). «Evidence for motion between Nubia and Somalia along the Southwest Indian ridge». *Nature* **398** (6722): 64–67. doi:10.1038/18014. Bibcode: 1999Natur.398...64C.. Ανακτήθηκε στις 20 June 2015.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Τεκτονικές πλάκες |
| --- |
|  |
| Κύριες | 
* Αφρικανική πλάκα
* Ινδο-Αυστραλιανή
	+ Αυστραλιανή
	+ Ινδική
* Ανταρκτική
* Ευρασιατική
* Βορειο-Αμερικανική
* Ειρηνικού
* Νοτιο-Αμερικανική
 | Π
Παγκόσμιος χάρτης που υποδεικνύει τα όρια των τεκτονικών πλακών |
|  |
| Δευτερεύουσες | 
* Amurian
* Αραβική
* Καραϊβικής
* Caroline
* Κόκος
* Juan de Fuca
* Νάζκα
* Okhotsk
* Φιλιππίνων
* Σκωτίας
* Σομαλική
* Yangtze
 |
|  |
| Άλλες | 
* Adriatic
* Πλάκα του Αιγαίου
* Ανατολίας
* Balmoral Reef
* Banda Sea
* Bird's Head
* Burma
* Capricorn
* Coiba
* Conway Reef
* Easter
* Explorer
* Futuna
* Galapagos
* Gonâve
* Gorda
* Greenland
* Halmahera
* Iberian
* Iranian
* Juan Fernández
* Kerguelen
* Kermadec
* Madagascar
* Malpelo
* Manus
* Maoke
* Mariana
* Molucca Sea
* New Hebrides
* Niuafo’ou
* North Andes
* North Bismarck
* North Galapagos
* Νούμπιαν
* Okinawa
* Panama
* Pelso
* Philippine Mobile Belt
* Ριβιέρα
* Sangihe
* Seychelles
* Shetland
* Solomon Sea
* South Bismarck
* South Sandwich
* Sunda
* Timor
* Tisza
* Tonga
* Woodlark
 |
|  |
| Ιστορικές | 
* Βαλτική
* Bellingshausen
* Charcot
* Cimmeria
* Farallon
* Insular
* Intermontane
* Izanagi
* Kula
* Lhasa
* Malvinas
* Moa
* Phoenix
 |
|  |
| 
* Κατάλογος-Κατηγορία άρθρου **Λίστα**
* **Κατηγορία**
* Commons σελίδα **Commons**
 |

 |
Τα τρία μπεηλίκια στο εγιαλέτι του Αλγερίου
Το **μπεηλίκι του Τιτρί** (αραβικά: بايلك التّيطري, οθωμανικά τουρκικά: طِطْره بكلڭى, τουρκικά: *Tıtari Beyliği*) ήταν ένα από τα τρία μπεηλίκια στο εγιαλέτι του Αλγερίου. Δημιουργήθηκε το 16ο αιώνα και διαλύθηκε με τη γαλλική κατάκτηση. Βρισκόταν στο κέντρο του εγιαλετίου και λόγω της εγγύτητας της Μεντέα με την πρωτεύουσα Αλγέρι, ήταν το λιγότερο προσωποκεντρικό μπεηλίκι του εγιαλετίου και περισσότερο υποκείμενο στις επιρροές της κεντρικής εξουσίας και του Αλγερίου.

Παραπομπές
----------

1. ↑  OSMANLI YÖNETİMİNDE KUZEY AFRİKA: GARP OCAKLARI Αρχειοθετήθηκε 2018-11-07 στο Wayback Machine. σελ. 228, dergipark.gov.tr
2. ↑  Office des publications universitaires, επιμ. (1 Ιανουαρίου 1998). «L'Algérie durant la période ottomane». σελ. 127. ISBN 9789961000991.  Unknown parameter `|nom1=` ignored (`|last1=` suggested) (βοήθεια); Unknown parameter `|langue=` ignored (`|language=` suggested) (βοήθεια); Unknown parameter `|consulté le=` ignored (`|access-date=` suggested) (βοήθεια); Unknown parameter `|prénom1=` ignored (`|first1=` suggested) (βοήθεια)
Ο **Μιχαήλ Κρουγκ** (*Михаи́л Влади́мирович Круг*, 7 Απριλίου 1962 - 1 Ιουλίου 2002) ήταν Ρώσος τραγουδιστής.

Βιογραφία
---------

Το είδος μουσικής που τραγουδούσε ήταν το λεγόμενο "ρωσικό chanson", το οποίο όμως παρά την ονομασία του δεν έχει σχέση με το γαλλικό και αποτελεί ουσιαστικά λαϊκή μουσική παράδοση της φυλακής, όπως το Ελληνικό ρεμπέτικο τραγούδι. Διαμορφώθηκε σε φυλάκες κατά τη διάρκεια των πρώτων δεκαετιών του 20ου αιώνα και μετά την πτώση της Σοβιετικής Ένωσης έγινε γνωστό σε ευρύτερους κύκλους της κοινωνίας. Καθώς το είδος γινόταν όλο και πιο δημοφιλές, έγινε και ο ίδιος πολύ διάσημος την δεκαετία του '90 στις πρώην Σοβιετικές Δημοκρατίες. Είχε κατηγορηθεί για σχέσεις με τη μαφία, πράγμα το οποίο παραδεχόταν και ο ίδιος, αν και δεν υπάρχουν πληροφορίες για οποιαδήποτε συμμετοχή του σε παράνομες ενέργειες. Στις 1 Ιουλίου 2002 δολοφονήθηκε στο σπίτι του. Η αιτία της δολοφονίας ακόμα ερευνάται. Υπάρχουν πέντε εκδοχές για τον λόγο της δολοφονίας του, μεταξύ άλλων αυτή της πληρωμένης δολοφονίας από κύκλους της μαφίας ή της προσπάθειας να κλαπεί από το σπίτι του ο καινούργιος του δίσκος, που θα έβγαινε σε κυκλοφορία μετά από λίγους μήνες. Η αξία του δίσκου ανερχόταν την περίοδο εκείνη σε 500.000 δολάρια.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 20733790
* **Europeana**: agent/base/103784
* LCCN: nb2004305886
* GND: 128387424
* MusicBrainz: 8523fe01-b990-45af-a8ab-aaa4fb3db907

 |

 |

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μιχαήλ Κρουγκ** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 20733790
* **Europeana**: agent/base/103784
* LCCN: nb2004305886
* GND: 128387424
* MusicBrainz: 8523fe01-b990-45af-a8ab-aaa4fb3db907

 |

 |
Ο **Αφρικανικός ελέφαντας της σαβάνας** (Loxodonta africana) είναι ογκώδες, βαρύ θηλαστικό των προβοσκιδοειδών. Ζει στα χορτολίβαδα της Αφρικής. Είναι πολύ έξυπνο και κοινωνικό ζώο. Ζει σε κοπάδια. Έχει πολύ καλή μνήμη και τρέφεται αποκλειστικά με φυτά. Απειλείται από τη λαθροθηρία. 

Ο ελέφαντας της σαβάνας είναι πολύ μεγαλύτερος σε ύψος και βάρος από τον ελέφαντα των δασών, ενώ ο ελέφαντας των δασών έχει αυτιά και προβοσκίδα που τείνει να είναι πιο τριχωτή. Ο ενήλικος ελέφαντας της σαβάνας δεν έχει άλλους κινδύνους εκτός από τον άνθρωπο. Είναι το πολυπληθέστερο από τα τρία είδη ελεφάντων, αλλά ο πληθυσμός του συνεχίζει να μειώνεται εξαιτίας της λαθροθηρίας για το ελεφαντόδοντο και την καταστροφή του οικοτόπου. Οι ελέφαντες είναι κοινωνικά ζώα, ταξιδεύουν σε αγέλες θηλυκών και εφήβων, ενώ τα αρσενικά ενήλικα ζουν συνήθως μόνοι τους. Ο ελέφαντας της ερήμου ή ο ελέφαντας προσαρμοσμένος στην έρημο δεν είναι ένα ξεχωριστό είδος ελέφαντα, αλλά είναι ελέφαντες της σαβάνας που ζουν στις ερήμους Ναμίμπ και Σαχάρα.

Μια λεπτομερή γενετική μελέτη του 2010 επιβεβαίωσε ότι ο αφρικανικός ελέφαντας της σαβάνας και ο Αφρικανικός ελέφαντας του δάσους είναι ξεχωριστά είδη.

Παραπομπές
----------

1. ↑  Rohland, Nadin; Reich, David; Mallick, Swapan; Meyer, Matthias; Green, Richard E.; Georgiadis, Nicholas J.; Roca, Alfred L; Hofreiter, Michael (2010). «Genomic DNA Sequences from Mastodon and Woolly Mammoth Reveal Deep Speciation of Forest and Savanna Elephants». *PLoS Biology* **8** (12): σελ. e1000564. Δεκέμβριος 2010. doi:10.1371/journal.pbio.1000564. Αρχειοθετήθηκε από το πρωτότυπο στις 2013-01-14.. Ανακτήθηκε στις 2018-10-19.
2. ↑  «African Bush Elephant» (στα αγγλικά).. Ανακτήθηκε στις 2017-11-03.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85001722
* GND: 4140577-8
* NKC: ph187978

 |

 |
Η **Liga del Fútbol Profesional Boliviano** (LFPB) είναι ο φορέας που είναι υπεύθυνος για τη διοργάνωση του πρωταθλήματος της Πριμέρα Ντιβισιόν στη Βολιβία, το οποίο αντικατέστησε το Κόπα Σιμόν Μπολίβαρ, που αποτέλεσε την πρώτη διοργάνωση σε εθνικό επίπεδο από το 1960 έως το 1976. Η LFPB ήταν ο τρίτος κατά σειρά φορέας επαγγελματικού ποδοσφαίρου που συστάθηκε, από τη δεκαετία του 50.

Ιστορία
-------

Η Liga del Fútbol Profesional Boliviano (LFPB) ιδρύθηκε στις 16 Αυγούστου του 1977 (αν και η επίσημη τελετή πραγματοποιήθηκε στις 23 Αυγούστου) με 16 ποδοσφαιρικούς συλλόγους από 7 περιφέρειες της Βολιβίας.

Παραπομπές
----------

1. ↑  «Liga del Fútbol Profesional Boliviano Pagina Oficial». Αρχειοθετήθηκε από το πρωτότυπο στις 9 Νοεμβρίου 2014. Ανακτήθηκε στις 20 Δεκεμβρίου 2015. CS1 maint: Unfit url (link)

Εξωτερικοί σύνδεσμοι
--------------------

* Επίσημος ιστότοπος
Η **Αφρανία** ήταν περίφημη αρχαία Ρωμαία ρήτωρ που άκμασε περί τον 1ο αιώνα π.Χ. κατά τους χρόνους των Εμφυλίων Πολέμων.

Έμεινε το όνομά της παροιμιώδες από τους υπέρμετρους βασάνους που δημιουργούσε στους δικαστές (Πραίτορες) με τις αλλεπάλληλες αγωγές της και τον τρόπο υπεράσπισης. Έγινε γνωστή από δύο χωρία των έργων, του Βαλέριου Μαξίμου και του Ουλπιανού.

Ειδικότερα από τα στοιχεία που διέσωσε ο δεύτερος η διαγωγή της Αφρανίας εντός των δικαστηρίων υπήρξε τέτοια ώστε να καταστεί υπαίτια της έκδοσης του διατάγματος "*qui feminis prohibet pro aliis postulare*" (= απαγορεύεται σε γυναίκες η από δικαστηρίου υπεράσπιση).

Η Αφρανία καταγόταν από την ομώνυμη ρωμαϊκή οικογένεια πληβείων και ήταν σύζυγος ρωμαίου πολιτικού. Πέθανε το 48 π.Χ.

Πηγές
-----

* "Μεγάλη Ελληνική Εγκυκλοπαίδεια" τομ.Στ΄, σελ.322.

1. ↑  Ανακτήθηκε στις 27  Νοεμβρίου 2018.
Μαύρο Parlor Roller.
Το **Parlor Roller** είναι ράτσα εξημερωμένου περιστεριού η οποία αναπτύχθηκε έπειτα από πολλά χρόνια επιλεκτικής αναπαραγωγής. Τα Parlor Roller, μαζί με άλλες ποικιλίες εξημερωμένων περιστεριών, αποτελεί απόγονο του άγριου περιστεριού (Columba livia). Η φυλή είναι γνωστή για τις μοναδικές επιδόσεις της να κάνει τούμπες στο έδαφος. Τα περιστέρια Parlor θεωρούνται πως αποτελούν εξέλιξη της ράτσας περιστεριών Parlor Tumbler.

Παρόλο που τα ενήλικα περιστέρια φαίνεται να μην έχουν την ικανότητα να πετούν, οι θαυμαστές τους στις Ηνωμένες Πολιτείες τα κατατάσσουν γενικά στην ομάδα των ιπτάμενων/αθλητικών περιστεριών. Αυτό οφείλεται στο γεγονός ότι οι διαγωνισμοί στους οποίους συμμετέχουν τα περιστέρια Parlor Roller βασίζονται σχεδόν αποκλειστικά στην απόσταση που διανύει το ζώο στο έδαφος, ενώ η εμφάνιση του ζώου αποτελεί δευτερεύον ζήτημα.

Παραπομπές
----------

1. ↑  Levi, Wendell (1977). *The Pigeon*. Sumter, S.C.: Levi Publishing Co, Inc. ISBN 0-85390-013-2.
Ο **Αύγουστος**, πολων. August hrabia legnicki (21 Αυγούστου 1627 - 14 Μαΐου 1679) από τον Οίκο των Πιαστ-Σιλεσίας ήταν κόμης της Λεγκνίτσα/Λήγκνιτς.

Βιογραφία
---------

Ήταν ο τέταρτος επιζών γιος (1ος από τον 2ο γάμο) του Ιωάννη-Χριστιανού δούκα του Μπζεγκ, Λεγκνίτσα, Βόλουφ, Ολάβα και της 2ης συζύγου του Άννας-Χέντβιχ, κόρης του στρατάρχη Φρειδερίκου του Σιτς. Ο γάμος των γονιών του ήταν μοργανατικός και η Άννα-Χέντβιχ έλαβε για τον εαυτό της και τους απογόνους της τον τίτλο του *βαρόνου, -ης της Λεγκνίτσα/Λήγκνιτς* από τον Φερδινάνδο Β΄ των Αψβούργων.

Το 1664 ο Αύγουστος προήχθη σε κόμη της Λεγκνίτσα/Λήγκνιτς με διάταγμα που εκδόθηκε στο Ρέγκενσμπουργκ. Το ίδιο έτος απεβίωσε ο μόνος επιζήσας αδελφός του Σιγισμούνδος. Όταν το 1675 απεβίωσε 15ετής ο ανιψιός του Γεώργιος-Γουλιέλμος δούκας της Λεγκνίτσα & Μπζεγκ, ο Αύγουστος έμεινε ο τελευταίος όλου του Οίκου των Πιαστ, έτσι διεκδίκησε το δουκάτο εκείνου. Όμως ο Λεοπόλδος Α΄ των Αψβούργων απέρριψε το αίτημα, καθώς ο μοργανατικός γάμος των γονιών του απέκλειε τον Αύγουστο από τη διαδοχή. Επειδή δεν ζούσαν τα τέκνα από τον πρώτο γάμο του πατέρα του, του επέτρεψε μόνο τις περιοχές Πσεβόρνο και Καντοροβίτσε.

Έτσι στις 14 Μαΐου 1679 απεβίωσε στο κάστρο Σιντμίνε/Ζήμπενχουφεν ο τελευταίος άρρην των Πιαστ. Τάφηκε στην εκκλησία της Αγ. Τριάδας στο Πσεβόρνο.

Οικογένεια
----------

Νυμφεύτηκε το 1653 την Ελισάβετ, κόρη του Ιωάννη-Αδάμ Ραουπόβσκυ φον Ράουποβ, βαρόνου του Ρούππαου και είχε τέκνα:

* Χριστιανός-Αύγουστος 1655-1671 απεβ. 16 ετών, Άννα-Λουίζα-Ελισάβετ 1658-1659 απεβ. 1 έτους, Ιωάννα-Ελισάβετ 1660 απεβ. την ημέρα που γεννήθηκε.

Πηγές
-----

* Το αντίστοιχο λήμμα της Πολωνικής Βικιπαίδειας.
Η **αφρικανική λεοπάρδαλη** (Panthera pardus pardus) είναι υποείδος της λεοπάρδαλης, το οποίο ζει σε αρκετές χώρες της Αφρικής, κυρίως στην υποσαχάρια,αλλά ιστορικά ζούσε σε μια ποικιλία οικοσυστημάτων. Μάλιστα, λεοπαρδάλεις είχαν καταγράφει και στην Βόρεια Αφρική.

Χαρακτηριστικά
--------------

Οι αφρικανικές λεοπαρδάλεις διαθέτουν διαφορετικό χρώμα δέρματος ανάλογα με το οικοσύστημα όπου ζουν. Το τρίχωμά τους μπορεί να είναι κιτρινωπό με σκούρο χρυσαφί και μερικές φορές μαύρο. Οι αρσενικές λεοπαρδάλεις είναι κατά κύριο λόγο μεγαλύτερες, με μάζα που φτάνει έως τα 60kg με 91kg ενώ τα θηλυκά φτάνουν μέχρι 40kg.

Ταξινόμηση
----------

Η ονομασία Felis pardus ήταν η επιστημονική ονομασία που δόθηκε από τον Κάρολο Λινναίο στην δέκατη έκδοση του Systema Naturae, Οι περιγραφές του
είναι βασισμένες πάνω σε άλλες περιγραφές άλλων επιστημόνων όπως ο Κόνραντ Γκένσερ.Ο Λινναίος υπέθεσε ότι απαντά στην ινδική χερσόνησο. Τον 18ο και 19ο αιώνα, φυσιοδίφες μελέτησαν και περιέγραψαν κρανία και δέρματα αφρικανικών λεοπαρδάλεων: συμπεριλαμβανομένων:

Felis pardus panthera

Felis leopardus var. melanotica

Felis leopardus suahelicus

Felis leopardus nanopardus 

Felis pardus ruwenzorii

Felis pardus chui

Felis pardus iturensis

Felis pardus reichenowi

Panthera pardus adusta

Panthera pardus adersi

Panthera pardus brockmani

Αποτελέσματα γενετικών αναλύσεων έδειξαν ότι όλοι οι αφρικανικοί πληθυσμοί λεοπαρδάλεων συγγενεύουν γενετικά μόνον με ένα υποείδος, ονομαζόμενο P.p.pardus.
To "**Light of the Seven**" είναι ένα ορχηστρικό τραγούδι για πιάνο του 2016, σε σύνθεση Ραμίν Τζάβαντι. Το κομμάτι συμπεριλήφθηκε στο soundtrack της τηλεοπτικής σειράς του HBO, *Game of Thrones*, το οποίο για πρώτη φορά παρουσιάστηκε στο φινάλε επεισόδιο της έκτης σεζόν. Το εν λόγω κομμάτι είναι το πρώτο που γράφτηκε σε πιάνο και ακούστηκε στο *Game of Thrones*. Επίσης, υπήρξε υποψήφιο από τον International Film Music Critics Association, στην κατηγορία Καλύτερης Μουσικής της Χρονιάς για Ταινία.

Το κομμάτι έχει περίπου διάρκεια δέκα λεπτών. Αρχικά, ο Τζαβάντι το συνέθεσε σε φόρμα πασσακάλια. Το κομμάτι έλαβε επίσης και θετικές κριτικές, αφού προσέφερε και στο ίδιο το επεισόδιο μία άλλη αίσθηση. Το κομμάτι εμφανίστηκε ελαφρώς παραλλαγμένο και στo trailer της επόμενης σεζόν (έβδομη). Το 2017, ο Τζαβάντι, το ερμήνευσε και ζωντανά, στο τουρ *Game of Thrones Live Concert Experience*. Σε ηλεκτρονική μορφή το κομμάτι κατάφερε να μπει και σε δύο charts: στα γαλλικά *SNEP* και στα ουγγρικά *Single Top 40*, καταλαμβάνοντας τη 32η και 9η θέση αντίστοιχα.

Δείτε επίσης
------------

* Game of Thrones Theme

Παραπομπές
----------

1. ↑  Renfro, Kim (7 Ιουλίου 2016). «Meet the musical genius behind the 'Game of Thrones' soundtrack who watches each season before anyone else». techinsider. Ανακτήθηκε στις 22 Ιουλίου 2016.
2. ↑  «IFMCA Award Nominations 2016 | IFMCA: International Film Music Critics Association». International Film Music Critics Association. Ανακτήθηκε στις 9 Απριλίου 2017.
3. ↑  Vineyard, Jennifer (21 Ιουλίου 2016). «'Game of Thrones' Composer Discusses "Light of the Seven," the Finale's "Haunting" King's Landing Score». *Vulture*. Αρχειοθετήθηκε από το πρωτότυπο στις 17 Οκτωβρίου 2016. Ανακτήθηκε στις 11 Οκτωβρίου 2016.
4. ↑  «Game of Thrones Season 7: #WinterIsHere Trailer #2 (HBO)».
5. ↑  «Sights and sounds of the Game of Thrones Live Concert Experience». Winteriscoming.net. 21 Φεβρουαρίου 2017. Ανακτήθηκε στις 27 Μαρτίου 2017.
6. ↑  LesCharts.com
7. ↑  Slagerlistak.hu

Εξωτερικοί σύνδεσμοι
--------------------

* Παρτιτούρα του Light of the Seven
Η ετικέτα
Η ετικέτα **Parental Advisory** (συντομογραφία PAL) είναι προειδοποιητική ετικέτα που εισήχθη από την Recording Industry Association of America (RIAA) το 1985 και υιοθετήθηκε από τη British Phonographic Industry το 2011. Χρησιμοποιείται σε δίσκους για αναγνώριση βωμολοχίας, με σκοπό να προειδοποιηθούν οι γονείς για υλικό δυνητικά ακατάλληλο για παιδιά. Η ετικέτα επικολλήθηκε για πρώτη φορά σε δίσκους 33 1/3rpm, CD και κασέτες, ενώ, χρησιμοποιείται επίσης σε ψηφιακά μέσα.

Το υλικό που φέρει την ετικέτα Parental Advisory κυκλοφορεί συχνά μαζί με μια λογοκεκριμένη έκδοση που αφαιρείται το αμφιλεγόμενο περιεχόμενο. Ωστόσο, η ετικέτα έχει περιγραφεί ως αναποτελεσματική στον περιορισμό του ακατάλληλου υλικού στο οποίο εκτίθεται το νεανικό κοινό.

Παραπομπές
----------

1. ↑  «Music Content Policy». Walmart. Ανακτήθηκε στις 5 Ιουλίου 2014.
Ο **Αχαιμένης της Περσίας** (περ. 705 π.Χ. - περ. 675 π.Χ.) ήταν ο ιδρυτής και ο πρώτος βασιλιάς των Περσών από την δυναστεία των Αχαιμενιδών που έζησε σύμφωνα με τους ιστορικούς υπολογισμούς από το 705 π.Χ. έως το 675 π.Χ. το όνομα του μεταφράζεται ως «ακόλουθος ενός πνεύματος». Ο Αχαιμένης εμφανίζεται στην μεγάλη επιγραφή του Δαρείου του Μεγάλου στο Μπεινστούν σαν ο προπάτορας της Περσικής βασιλικής δυναστείας άμεσος πρόγονος δικός του και του Κύρου καταγράφοντας ολόκληρη την γενεαλογία. Η ύπαρξη του αμφισβητείται επειδή δεν καταγράφεται το όνομα του σε παλιότερες Περσικές επιγραφές πριν τον Δαρείο Α’ αλλά ούτε και στον κύλινδρο του Κύρου στις Πασαργάδες. Οι ελάχιστες επιγραφές που έχουν βρεθεί από την εποχή του Κύρου με το όνομα του Αχαιμένη σύμφωνα με τους περισσότερους αρχαιολόγους είναι επίσης γραμμένες την εποχή του Δαρείου. Σε μια επιγραφή επιπλέον του βασιλιά των Ασσυρίων Σενναχειρείμ που βρέθηκε αντιμέτωπος το 691 π.Χ. με 15 περίπου αρχηγούς Περσικών φυλών δεν αναφέρεται πουθενά το όνομα του. Σύμφωνα με τους Περσικούς θρύλους ήταν ο αρχηγός της φυλής των Πασαργάδων μιας από τις οποίες προήλθε το έθνος τους, οι Ελληνικοί θρύλοι αντίστοιχα αναφέρουν ότι είχε Ελληνική καταγωγή. Ο Πλάτων συγκεκριμένα αναφέρει ότι ο Αχαιμένης ήταν γιος του Πέρση και εγγονός του μυθικού Περσέα, δηλαδή δισέγγονος του ίδιου του Δία, τον διαδέχθηκε ο γιος του Τεΐσπης.

Πηγές
-----

* Schmitt, Rüdiger*. "Achaemenid dynasty". Encyclopaedia Iranica.* vol. 3. Routledge & Kegan Paul.
* Dandamayev, M. *"Achaemenes". Encyclopaedia Iranica. vol. 3.* Routledge & Kegan Paul.
* Schlerath, Bernfried (1973). *Die Indogermanen.* Inst. f. Vergl. Sprachwiss. ISBN 3-85124-516-4.
* Tavernier, Jan (2007). *Iranica in the Achaemenid Period (ca. 550-330 B.C.): Linguistic Study of Old Iranian Proper Names and Loanwords, Attested in Non-Iranian Texts.* Peeters Publishers. ISBN 90-429-1833-0.


|  |  |  |
| --- | --- | --- |
| Προκάτοχος:**Ίδρυση του αυτοκρατορικού Οίκου των Αχαιμενιδών** | **Βασιλεύς της Περσίας7ος αιώνας π.Χ.** | Διάδοχος:**Τεΐσπης** |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Achaemenes  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **Αρετή Δούκαινα**, ήταν Βυζαντινή αριστοκράτισσα του 12ου αιώνα.

Παντρεύτηκε τον Ούγγρο πρίγκιπα Μπόρις, γνωστό σαν Καλαμανός από το όνομα τού πατέρα του Κολομάν (Caloman), διεκδικητή του θρόνου της Ουγγαρίας, που είχε καταφύγει στην αυλή του Αυτοκράτορα Ιωάννη Β΄ Κομνηνού, ο οποίος μεσολάβησε και για τον γάμο τους. Γιος τους ήταν ο Κωνσταντίνος Δούκας Καλαμανός γενάρχης της οικογένειας Καλαμανών. Η Αρετή έφερε τον βυζαντινό τίτλο της *Κράλαινας* και της *Πανυσέβαστης*.

Παραπομπές
----------

1. 1 2 3 4  Μαργαρού, Ελένη (2000, Αριστοτέλειο Πανεπιστήμιο Θεσσαλονίκης (ΑΠΘ)), Τίτλοι και επαγγελματικά ονόματα γυναικών στο Βυζάντιο: συμβολή στη μελέτη για τη θέση της γυναίκας στη Βυζαντινή κοινωνία, σελ. 125
Οι **Paramore** είναι pop rock συγκρότημα το οποίο δημιουργήθηκε στο Τενεσσί των Η.Π.Α. το 2004. Αποτελείται από τους Hayley Williams (φωνητικά/αρμόνιο) και Taylor York (κιθάρα). Το ντεμπούτο άλμπουμ του συγκροτήματος, All We Know Is Falling, κυκλοφόρησε το 2005 και το δεύτερο άλμπουμ τους, Riot! το οποίο γνώρισε μεγαλύτερη επιτυχία, το 2007. Το τρίτο άλμπουμ των Paramore, Brand New Eyes κυκλοφόρησε στις 29 Σεπτεμβρίου του 2009 και έχει καταφέρει υψηλότερες θέσεις στα παγκόσμια charts. Μετά την αποχώρηση των αδερφών Farro, τα εναπομείναντα μέλη των Paramore, η Hayley, ο Jeremy και ο Taylor, προσπάθησαν να έρθουν ξανά στην επιφάνεια, το 2011, με την κυκλοφορία τεσσάρων singles, τα οποία αποτέλεσαν το online άλμπουμ εν ονόματι Singles Club. Στις 9 Απριλίου του 2013, οι Paramore κυκλοφόρησαν το 4ο άλμπουμ τους ως συγκρότημα και το πρώτο τους μετά την αποχώρηση των Farro, στο οποίο έδωσαν το όνομα του συγκροτήματος, δηλαδή Paramore.

Δισκογραφία
-----------

**Στούντιο άλμπουμς**

* All We Know Is Falling (2005)
* Riot! (2007)
* Brand New Eyes (2009)
* Paramore (2013)
* Self-Titled Deluxe (2014)
* After Laughter (2017)

**Live άλμπουμς**

* Live in the UK 2008 (2008)
* The Final Riot! (2008)

**Singles**

* Pressure (2005)
* Emergency (2005)
* All We Know (2006)
* Misery Business (2007)
* Hallelujah (2007)
* Crushcrushcrush (2007)
* That's What You Get (2008)
* Decode (2008)
* Ignorance (2009)
* Brick by Boring Brick (2009)
* The Only Exception (2010)
* Careful (2010)
* Playing God (2010)
* Now (2013)
* Still Into You (2013)
* Ain't It Fun (2014)
* Hard Times (2017)

**Singles club**

* Monster (2011)
* Renegade (2011)
* Hello Cold World (2011)
* In the Mourning (2011)

Παραπομπές
----------

1. ↑

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Paramore** |

* Επίσημη ιστοσελίδα

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 124786897
* LCCN: no2005070404
* ISNI: 0000 0001 1955 0043
* GND: 16044561-9
* MusicBrainz: 44cf61b8-5197-448a-b82b-cef6ee89fac5
* NKC: xx0101500

 |

 |
Ο **Αχαιός** ήταν σύμφωνα με την ελληνική μυθολογία γενάρχης ενός των ελληνικών φύλλων που ονομάζονταν Αχαιοί. 

Κατά τους διάφορους ελληνικούς μύθους ο Αχαιός ήταν γιος της Κρεούσης και του Ξούθου, γιου του Έλληνα και αδελφός του Ίωνα. Μετά τον θάνατο του πατέρα του, στον Αιγιαλό, (σημερινή Αιγιάλεια), εκστράτευε στη Θεσσαλία απ΄ όπου είχε ο πατέρας του εκδιωχθεί από τον αδελφό του, την οποία και κατέλαβε και βασίλευσε εκεί μέχρι του θανάτου του. Οι γιοι του Αχαιού Άρχανδρος και Αρχιτέλης έγιναν γαμπροί του Δαναού μετά τον θάνατο του πεθερού τους όπου και επικράτησαν στην Αργολίδα και στην Λακωνία επιβάλλοντας στους κατοίκους το όνομα Αχαιοί. 

Κατ΄ άλλους μύθους ο Αχαιός ήταν γιος του Διός και της Φθίας. Κατ΄ άλλους του Ποσειδώνα και της Λαρίσσης ή γιος του Αίμονα και εκ του λόγου αυτού πολλές φορές το όνομα της Θεσσαλίας απαντάται και ως Αιμονία. Τέλος ο Αχαιός αναφέρεται και ως αδελφός του Πελασγού και του Φθίου ή πατέρας του τελευταίου.

Όλοι όμως οι παραπάνω μύθοι καθιστούν εμφανή την προσπάθεια απόδοσης συγγενικού βαθμού των αρχαίων ελληνικών φύλλων που εναλλάσσονταν μετακινούμενοι στον αρχαίο ελλαδικό χώρο μετά τον γενόμενο κατακλυσμό του Δευκαλίωνα, καθώς και την εξάπλωσή τους στη συνέχεια.

Παραπομπές
----------

1. 1 2  «Achaeus» (Ρωσικά)
2. ↑  «Xuthus» (Ρωσικά)
Συντεταγμένες: 53°13′2″N 22°25′52″E﻿ / ﻿53.21722°N 22.43111°E﻿ / 53.21722; 22.43111

Ο **Μπιέμπζα** (πολωνικά: Biebrza) είναι ποταμός στη βορειοανατολική Πολωνία, δεξιός παραπόταμος του Νάρεφ. Έχει μήκος περίπου 165 χλμ. και περιοχή λεκάνης απορροής 7.051 χλμ².

Ο Μπιέμπζα έχει τις πηγές του νότια του Νόβι Ντβουρ στην Ποντλάχια και ρέει στον ποταμό Νάρεφ περίπου 3 χλμ. από τη Βίζνα. Συνδέεται με το Νέμαν μέσω Καναλιού του Αουγκούστουφ. Η λεκάνη απορροής του Μπιέμπζα χαρακτηρίζεται από ασυμμετρία: η λεκάνη απορροής της δεξιάς όχθης είναι πιο ανεπτυγμένη - 75,5% (κυρίως ποτάμια που ρέουν από την Περιοχή λιμνών στη Μαζουρία) και η λεκάνη της αριστερής όχθης είναι 24,5%.

 Η νότια λεκάνη του ποταμού Μπιέμπζα
Ο Μπιέμπζα έχει υψηλότερη μέση ροή (34,9 μ³/δ) από το Νάρεφ πριν από την ένωση των ποταμών (32,5 μ³/δ στην Στρενκόβα Γκούρα).

Παραπομπές
----------

1. ↑  «Index».

Βιβλιογραφία
------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μπιέμπζα** |

* *Przewodnik kieszonkowy, Suwalszczyzna i Podlasie*, Συλλογικό έργο, Εκδοτικός Οίκος PASCAL, Μπιέλσκο-Μπιάουα 2006 (πολωνικά)
* *Εθνικό Πάρκο Μπιέμπζα - ένας οδηγός τσέπης*, Βαρσοβία 2000 (πολωνικά)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 234661630

 |

 |
Η ***Parastratiosphecomyia stratiosphecomyioides*** είναι ένα είδος μυγών. Το όνομα του γένους προέρχεται από την Αρχαία ελληνική, που σημαίνει "μύγα-σφήκα στρατιώτης", με το όνομα του είδους να θεωρείται το μεγαλύτερο επιστημονικό του όνομα. Το *Parastratiosphecomyia*, επίσης γνωστό με το επίσης πολύ κοινό όνομα **της μύγα στρατιώτης της Νοτιοανατολικής Ασίας**, ανακαλύφθηκε το 1923 από τον Βρετανό εντομολόγο Ενρίκο Μπρουνέττι (Enrico Brunetti).

Σημάδια και χρωστικές ουσίες
----------------------------

Το έντομο παρουσιάζει μια ατελή μορφή εξελικτικής προσαρμογής που ονομάζεται Βατεσιανός μιμητισμός (Batesian mimicry), όπου η μύγα έχει χρώμα και δερμικό μοτίβο τέτοιο ώστε να μοιάζει με δηκτικά είδη δίπτερων έτσι ώστε να μην την πλησιάζουν θηρευτές.

Αναφορές
--------

1. ↑  Brunetti, Enrico Adelelmo (1923). «Second revision of the Oriental Stratiomyidae». *Records of the Indian Museum. (Calcutta)* **25**: 45–180.
2. ↑  «Parastratiosphecomyia stratiosphecomyioides». Zipcode Zoo. Ανακτήθηκε στις 1 Δεκεμβρίου 2012.
3. ↑  «ADW: Parastratiosphecomyia stratiosphecomyioides: CLASSIFICATION». *animaldiversity.ummz.umich.edu*. Ανακτήθηκε στις 26 Ιουνίου 2018.
Η **Αρεγούνδη** (515/520 - 580) ήταν βασίλισσα των Φράγκων χάρη στον γάμο της με τον Βασιλιά των Φράγκων Χλωτάριο Α΄, μοναδικός τους γιος ήταν ο Χιλπέριχος Α΄ που κυβέρνησε την Νευστρία. Η Αρεγούνδη ήταν κόρη του βασιλιά της Θουριγγίας Μπαντέρικ, αδελφή της ήταν η Ινγούνδη μία από τις πρώτες συζύγους του Χλωτάριου Α΄. Ακούγεται ότι η αδελφή της Ινγούνδη ενδιαφερόταν έντονα να παντρέψει την αδελφή του και ζήτησε από τον Χλωτάριο Α΄ να της βρει τον ιδανικό σύντροφο. Μετά την συνάντηση του βασιλιά με την κουνιάδα του ο Χλωτάριος Α΄ ανακοίνωσε ότι βρήκε άλλη μία ιδανική σύζυγο για τον εαυτό του, ενώ με την αδελφή της έκανε 5 γιους και μία κόρη με την ίδια την Αρεγούνδη έκανε μόνο έναν γιο. 

Η ανάλυση του σκελετού της Αρεγούνδης έδειξε ότι σε ηλικία 18 ετών είχε γεννήσει ένα παιδί, το φαινόμενο ήταν συνηθισμένο εκείνη την εποχή στην Φραγκική κοινωνία επειδή τα κορίτσια παντρευόντουσαν από 15 ετών. Το ίδιο πρόσωπο όπως έδειξε ο σκελετός υπέφερε σε παιδική ηλικία από Πολιομυελίτιδα, ο Χλωτάριος Α΄ πολύ πιθανό την πήρε σύζυγο για τον εαυτό του από την λύπη του επειδή πίστευε ότι δεν θα βρει σύζυγο λόγω της χωλότητας. Μία εναλλακτική θεωρία είναι ότι αντικατέστησε την αδελφή της Ινγούνδη που πέθανε την περίοδο 538 - 546 στην γέννα και ανέλαβε την ανατροφή των παιδιών της. Ο Χλωτάριος Α΄ είχε παντρευτεί επίσης την Ραδεγούνδη (538) πρώτη ξαδέλφη της Ινγούνδη και της Αρεγούνδης χωρίς να αποκτήσουν παιδιά. Η Αρεγούνδη και η Ραδεγούνδη επέζησαν μετά τους γάμους τους, η Ραδεγούνδη έγινε Αγία και η Αρεγούνδη η προγιαγιά του Δαγοβέρτου Α΄ και των τελευταίων Μεροβίγγειων βασιλέων. Η σαρκοφάγος της Αρεγούνδης βρέθηκε μαζί με δωδεκάδες άλλες από τον αρχαιολόγο Μιτσέλ Φλερί (1923 - 2002) στην Βασιλική Σαιν-Ντενί (1959), περιέχει καλοδιατηρημένα ενδύματα και υφάσματα. Οι μετέπειτα έρευνες αμφισβήτησαν έντονα την συγκεκριμένη ταυτοποίηση.

Παραπομπές
----------

1. 1 2  Κριστιάν Σετιπανί: «La Préhistoire des Capétiens» (Γαλλικά) Βιλνέβ-ντ'Ασκ. 1993. σελ. 71. ISBN-13 978-2-9501509-3-6. ISBN-10 2-9501509-3-4.
2. ↑  Κριστιάν Σετιπανί: «La Préhistoire des Capétiens» (Γαλλικά) Βιλνέβ-ντ'Ασκ. 1993. σελ. 88-92. ISBN-13 978-2-9501509-3-6. ISBN-10 2-9501509-3-4.
3. ↑  Noble, Thomas F. X. From Roman Provinces to Medieval Kingdoms. Routledge, 2006. σ. 159

Πηγές
-----

* Γρηγόριος Τουρώνης, *"Ιστορία των Φράγκων"*
* Noble, Thomas F. X. From Roman Provinces to Medieval Kingdoms. Routledge, 2006
* Wemple, Suzanne Fonay, Women in Frankish Society: Marriage and the Cloister, 500 to 900, University of Pennsylvania Press, 1985

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 316445003
* LCCN: nr2005026172
* ISNI: 0000 0004 5019 2784
* SUDOC: 260929603
* BNF: cb155423136 (data)

 |

 |
*Θέση της επαρχίας της Αχαΐας στο χάρτη της Ρωμαϊκής Αυτοκρατορίας το 116.*
Η **Αχαΐα** ήταν μια επαρχία της Ρωμαϊκής Αυτοκρατορίας, η οποία περιελάμβανε εδαφικά την Πελοπόννησο και τμήμα της Στερεάς Ελλάδας. Βόρεια συνόρευε με τις επαρχίες της Ηπείρου και της Μακεδονίας.

Ιστορικά στοιχεία
-----------------

Η περιοχή προσαρτήθηκε στα εδάφη της Ρωμαϊκής Δημοκρατίας το 146 π.Χ. μετά από μια βάναυση εκστρατεία, κατά τη διάρκεια της οποίας καταστράφηκε συθέμελα η Κόρινθος από το Ρωμαίο στρατηγό Λεύκιο Μόμμιο. Οι κάτοικοι της πόλης σφαγιάστηκαν ή πουλήθηκαν σκλάβοι, ενώ οι ναοί απογυμνώθηκαν από τα έργα τέχνης τους τα οποία στόλισαν ρωμαϊκές βίλες. Ο Μούμμιος έλαβε το προσωνύμιο *«Αχαϊκός»* για την εκστρατεία του αυτή. 

Για 60 χρόνια, η Ελλάδα διοικούταν από τους Ρωμαίους με τη μορφή μιας επαρχίας που ανήκε στη Σύγκλητο. Ορισμένες πόλεις, όπως η Αθήνα και η Σπάρτη, κράτησαν σχετική αυτονομία στα εδάφη τους. Το 88 π.Χ. ωστόσο, ο Μιθριδάτης Στ' Ευπάτωρ, βασιλιάς του Πόντου, ξεκίνησε μια εκστρατεία κατά της Ρώμης κερδίζοντας την υποστήριξη αρκετών πόλεων-κρατών της Ελλάδας. Οι ρωμαϊκές λεγεώνες υπό τη διοίκηση του Λεύκιου Κορνήλιου Σύλλα έδιωξαν το Μιθριδάτη από τον ελλαδικό χώρο και κατέπνιξαν την επανάσταση, λεηλατώντας την Αθήνα το 86 π.Χ. και τη Θήβα την επόμενη χρονιά. Διαβόητη είναι η αρπαγή έργων τέχνης στην οποία προχώρησε ο Σύλλας. Η τιμωρία για τις επαναστατημένες πόλεις ήταν βαριά και οι αψιμαχίες επί ελληνικού εδάφους μετέτρεψαν την καρδιά της κεντρικής Ελλάδας σε ερείπια. Το εμπόριο της Αχαΐας έπαψε να συναγωνίζεται το ρωμαϊκό. Η Αθήνα εξακολούθησε μονάχα να θεωρείται σεβαστό κέντρο πολιτισμού και γραμμάτων, αν και τη λάμψη της έκλεβε η Αλεξάνδρεια. 

Μετά την ήττα του Μάρκου Αντωνίου και της Κλεοπάτρας, το 31 π.Χ. ο Αυτοκράτορας Αύγουστος διαχώρισε τη Μακεδονία από την Αχαΐα. Τον επόμενο ενάμιση αιώνα η Ελλάδα σταδιακά ανοικοδομήθηκε και πάλι, μεσουρανώντας κατά τη βασιλεία του ελληνόφιλου Αυτοκράτορα Αδριανού. Από κοινού με το λόγιο Ηρώδη τον Αττικό, ο Αδριανός προχώρησε σε εκτεταμένα έργα ανοικοδόμησης. Καλλώπισε την Αθήνα και επισκεύασε πολλές από τις ερειπωμένες και καταπτοημένες ελληνικές πόλεις.

Οικονομία
---------

Χαλκός, μολύβι και μεταλλεύματα πήγαζαν από την Αχαΐα, αν και η παραγωγή δεν ήταν τόσο θεαματική όσο σε άλλες κατακτημένες περιοχές, όπως το Νόρικουμ, η Βρετανία και οι επαρχίες της Ισπανίας. Το μάρμαρο από τα ελληνικά λατομεία θεωρούταν, εντούτοις, πολύτιμο αγαθό. Μορφωμένοι σκλάβοι ελληνικής καταγωγής ήταν περιζήτητοι στη Ρώμη ως γιατροί και παιδαγωγοί. Η Αχαΐα επίσης παρήγαγε πολυτελή είδη σπιτιού όπως έπιπλα, κεραμεικά, καλλυντικά και λινά υφάσματα. Τέλος, ελληνικές ελιές και λάδι αποτελούσαν κύριο εξαγώγιμο προϊόν σε ολόκληρη την υπόλοιπη αυτοκρατορία.

Δείτε ακόμη
-----------

* Αρχαία Ρώμη
* Α' Μιθριδατικός Πόλεμος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 132739432
* LCCN: n2006002121
* GND: 1243555726
* NKC: ge117349

 |

 |
Κρέατα ψήνονται στα κάρβουνα σε εστιατόριο
Το **μπάρμπεκιου** (αγγλικά: barbecue, ανεπίσημη ονομασία: BBQ, αυστραλιανά αγγλικά: **barbie**, νοτιοαφρικάνικα αγγλικά: **braai**) είναι αγγλικός όρος που σχετίζεται με το κρέας. 

Ο όρος μπάρμπεκιου αναφέρεται στην ομώνυμη μαγειρική μέθοδο, στο κρέας που ψήνεται με την μέθοδο του μπάρμπεκιου και στο είδος της κοινωνικής εκδήλωσης στην οποία σερβίρεται κρέας μαγειρεμένο με την μέθοδο του μπάρμπεκιου. Επίσης, ως μπάρμπεκιου είναι γνωστός ένα είδος φαγητού. Επομένως, ως μπάρμπεκιου είναι γνωστές και οι κοινωνικές εκδηλώσεις που σερβίρουν φαγητά του είδους μπάρμπεκιου. Το μπάρμπεκιου συνήθως λαμβάνει χώρα σε εξωτερικό χώρο. Συνήθως, στη μέθοδο μπάρμπεκιου τα κρέατα καπνίζονται πάνω σε ξύλα ή κάρβουνα. Στα εστιατόρια, το μπάρμπεκιου γίνεται συχνά σε μεγάλους, ειδικά σχεδιασμένους τούβλινους ή μεταλλικούς φούρνους. Το μπάρμπεκιου είναι δημοφιλές σε πολλά μέρη του κόσμου και υπάρχουν αρκετές περιφερειακές παραλλαγές του. 

Οι τεχνικές του μπάρμπεκιου είναι αρκετές. Μερικές από αυτές είναι το κάπνισμα, το ψήσιμο και το ψήσιμο στη σχάρα. Στη μέθοδο του καπνίσματος, το κρέας θέλει αρκετές ώρες για να ψηθεί, γιατί ψήνεται σε χαμηλές θερμοκρασίες με τη χρήση καπνού. Το ψήσιμο στη σχάρα γίνεται συνήθως πάνω σε μια ζεστή φωτιά. Το κρέας που ψήνεται στη σχάρα γίνεται σε λίγα λεπτά. 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Μαγειρική-Παρασκευή φαγητού |
| --- |
|  |
| 
Λίστα με τρόπους μαγειρέματος |
|  |
| Ξηρή μεταφορά θερμότητας | 

|  |  |
| --- | --- |
| Αγωγή | 
* Ξηρό ψήσιμο
* Σέαρινγκ
 |
|  |
| Συναγωγή | 
* Ψήσιμο
* Ψήσιμο κρεάτων
* Κάπνισμα
 |
|  |
| Ακτινοβολία | 
* Ροτισερί
* Φρυγάνισμα
 |

 |
|  |
| Υγρή μεταφορά θερμότητας | 

|  |  |
| --- | --- |
| Υψηλή θερμοκρασία | 
* Μπλανσάρισμα
* Βράσιμο
* Αφέψηση
* Παρμπόιλ
* Σόκιν
 |
|  |
| Χαμηλή θερμοκρασία | 
* Μισοβράσιμο
* Κρεμοποίηση
* Έγχυση
* Ποσάρισμα
* Σίμερινγκ
* Σλόου κούκερ
* Σμόθεριν
* Μούλιασμα
* Στιφάδο
 |
|  |
| Έμμεση θέρμανση | 
* Μπεν μαρί
* Υπό κενό
* Άχνισμα
 |

 |
|  |
| Με λίπη-έλαια | 

|  |  |
| --- | --- |
| Υψηλή θερμοκρασία | 
* Καραμελοποίηση
* Βαθύ τηγάνισμα
* Τηγάνισμα
* Σοτάρισμα
 |
|  |
| Χαμηλή θερμοκρασία | 
* Ελαφρύ τηγάνισμα
 |

 |
|  |
| Μικτά μέσα | 
* Μπάρμπεκιου
* Μπρεζέ
* Φλαμπέ
* Φρικασέ
 |
|  |
| Με ειδικά σκεύη | 
* Φριτέζα
* Φούρνος μικροκυμάτων
* Χύτρα ταχύτητας
 |
|  |
| Άνευ θέρμανσης | 
* Επεξεργασία
* Ζύμωση
* Τουρσί
* Οξίνιση
 |
|  |
| Συναφή θέματα | 
* Λίστα με συσκευές μαγειρικής
* Λίστα με μαγειρικά σκεύη
* Μαγείρεμα σε εξωτερικούς χώρους
* Συντήρηση τροφίμων
* Ασφάλεια τροφίμων
 |
|  |
| 
Portal icon Πύλη Φαγητό  Portal icon Πύλη Ποτά  Κατηγορία Κατηγορία Commons page Commons Wikibooks page Cookbook WikiProject WikiProject |

 |
Συντεταγμένες: 37°58′3″N 23°44′23″E﻿ / ﻿37.96750°N 23.73972°E﻿ / 37.96750; 23.73972

Ο Λόφος Αρδηττού. Αθήνα
**Αρδηττός** ή **Λόφος Αρδηττού** ονομάζεται ο λόφος της Αθήνας που βρίσκεται ανατολικά του Ιλισού και αντικρυστά από τον Λόφο Άγρας. Ανάμεσα στους πρόποδες των δύο βρίσκεται το Παναθηναϊκό Στάδιο.

Μέρος του Αρδηττού ήταν ιδιοκτησία της οικογένειας του αείμνηστου Εμμανουήλ Ξανθάκη Γενικού Γραμματέα και ιδρυτή της Συνομοσπονδίας εργατών Ελλάδος, όπου το έκανε δωρεά στο Ελληνικό Κράτος!. 

Έλαβε το όνομά του από τον αρχαίο επώνυμο ήρωα της Αττικής Αρδήττη όταν σ' αυτό το χώρο συμφιλίωσε τους κατοίκους της Αττικής με όρκο. Ο Αρδηττός έχει ύψος περίπου 235 μέτρα και στην αρχαιότητα περιλαμβανόταν στο δήμο «Άγραι» όπως έτσι ονομάζονταν όλη η πέραν του Ιλισού περιοχή και ίσως να πρόκειται για τον παλαιότερα λεγόμενο *Ελικώνα* (να μην συγχέεται με τον Λόφο Ελικώνα στο Γαλάτσι).

Κάτω από τον πευκόφυτο αυτό λόφο οι αρχαίοι Αθηναίοι δικαστές, μετά την εκλογή τους, και σε ανάμνηση του παλαιού γεγονότος, ορκίζονταν δημόσια, στο όνομα του Δία, του Απόλλωνα και της Δήμητρας, τον «ηλιαστικόν» λεγόμενο όρκο, κατά τον οποίο θα έκριναν σύμφωνα με το νόμο και «*εν πάση δικαιοσύνη*». Σ' αυτόν δε το χώρο τελούνταν επίσης και τα λεγόμενα Μικρά Ελευσίνια μυστήρια.

Πολύ αργότερα ο Ηρώδης ο Αττικός μετά την αποπεράτωση του Παναθηναϊκού Σταδίου ανήγειρε στη κορυφή του εν λόγω λόφου μικρό ναό προς τιμή της θεάς Τύχης, του οποίου τα λείψανα διακρίνονται ακόμη και σήμερα, ενώ επιπρόσθετα έστησε εκεί και χρυσελαφάντινο άγαλμά της. Ο ναός αυτός αναφέρεται από τον Ντόνγουελ και σημειώνεται και στο σχέδιο του Βέελερ.

Με μέριμνα της Επιτροπής των Ολυμπιακών Αγώνων του 1896 έγινε περίφραξη με κιγκλίδωμα του τάφου του Ηρώδη του Αττικού που πέθανε το 179 μ.Χ. και ο οποίος βρίσκεται επί της κορυφής του Αρδηττού ακριβώς πίσω από το στάδιο. Επί του τάφου του μεγάλου αυτού ευεργέτη της Αθήνας οι Αθηναίοι των χρόνων εκείνων ενέγραψαν το βραχύ πλην όμως περιεκτικό επίγραμμα:

> *Ηρώδης Αττικός, Μαραθώνιος, ου τάδε πάντα, κείται τώδε τάφο πάντοθεν ευδοκίμως*
> 
>

Πηγές
-----

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **Αρδηττός**  |

* *Νεώτερον Εγκυκλοπαιδικόν Λεξικόν Ηλίου* τ. 3ος, σ. 478

  


|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Λόφοι της Αθήνας |
| --- |
|  |
| Οι ιστορικοί επτά | 
* Ακρόπολη
* Άρειος Πάγος
* Λόφος Μουσών (Φιλοπάππου)
* Λόφος Νυμφών (Αστεροσκοπείου)
* Πνύκα
* Λυκαβηττός
* Αγχεσμός (Τουρκοβούνια)
 |
|  |
| Άλλοι | 
* Λόφος Άγρας
* Αρδηττός
* Λόφος Αξιωματικών
* Λόφος Γερμανού
* Λόφος Ελικώνας
* Λόφος Ιππίου Κολωνού
* Λόφος Κυθηρίων
* Λόφος Λαμπράκη
* Λόφος Πατάτσου
* Λόφος Σαλίγγαρου
* Λόφος Σικελίας
* Λόφος Σκουζέ
* Λόφος Στρέφη
* Λόφος Τρουμπάρι
* Λόφος Τσακού
* Λόφος Φινοπούλου
 |

 |
Μίθρας, Αχούρα Μάσδα και Αρδασίρ Β΄
Ο **Αρδασίρ Β΄ της Περσίας** ήταν ο ενδέκατος βασιλιάς της Περσίας από την δυναστεία των Σασσανιδών από το 379 ως το 383, μικρότερος γιος και διάδοχος του βασιλιά της Περσίας  Σαπώρη Β΄. Ο μεγάλος αδελφός του Σαπώρης τον διόρισε κυβερνήτη της Αδιαβένης και λίγο πριν τον θάνατο του το 379 διάδοχο του θρόνου με αποτέλεσμα πολλοί ιστορικοί να τον θεωρούν γιο του. Ως κυβερνήτης της Αδιαβένης έδειξε μεγάλη σκληρότητα με διωγμούς εναντίον των χριστιανών αλλά σαν βασιλιάς έδειξε αντίθετο χαρακτήρα ήταν ευγενής και φιλάνθρωπος γι´αυτό οι Άραβες του έδωσαν το προσωνύμιο «ενάρετος». Συμμετείχε στις μάχες του Σαπώρη Β΄ εναντίον του Ρωμαίου αυτοκράτορα Ιουλιανού, ως βασιλιάς παρήγγειλε την κατασκευή γιγαντιαίου πέτρινου αναγλύφου με παράσταση του ίδιου του βασιλιά μαζί με τον Αχούρα Μάσδα και τον Μίθρα.
Τον Αρδασίρ Β΄ θα διαδεχτεί ο ανιψιός του Σαπώρης Γ΄.

Πηγές
-----

* *Faustus of Byzantium, History of the Armenians (5th century), Book VI, Chapter 1*
* *Chisholm, Hugh, ed. (1911). Encyclopædia Britannica (11th ed.). Cambridge University Press.*

Εξωτερικοί σύνδεσμοι
--------------------

* 

  



|  |  |  |
| --- | --- | --- |
| Προκάτοχος:**Σαπώρης Β’** | **Μέγας βασιλιάς της Περσίας379–383** | Διάδοχος:**Σαπώρης Γ’** |

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 260157618

 |

 |
Η Αχαϊκή Παλαίστρα ήταν ελληνικό ποδοσφαιρικό σωματείο.

Ιδρύθηκε το 1902 στην Πάτρα και ήταν το πρώτο αμιγές ποδοσφαιρικό σωματείο στην Ελλάδα. Από την πρώτη μέρα της ίδρυσης του νοικιάστηκε οικόπεδο κοντά περίπου στα σημερινά Ψηλαλώνια και διαμορφώθηκε σε γήπεδο ποδοσφαίρου. Έδωσε τον πρώτο αγώνα του στις 10/2/1903 έχοντας αντίπαλο την ΓΕ Πάτρας και την νίκησε με 4-1. Τα εγκαίνια του γηπέδου έγιναν στις 23-2-1903 και στον αγώνα που ακολούθησε με την ΓΕ Πάτρας πάλι ήρθε ισόπαλος 0-0. Διαιτητής ήταν ο πρόξενος της Αγγλίας Φρειδερίκος Βούδ. Έχουν διασωθεί άλλοι δύο αγώνες της Αχαϊκής Παλαίστρας με την ΓΕ Πάτρας στις 21/12/1903 και στις 28/12/1903 χωρίς όμως να έχουν διασωθεί τα σκορ. Στον έναν αγώνα νίκησε η ΓΕ Πάτρας και στον άλλον η Αχαική Παλαίστρα. Το 1904 το σωματείο διαλύθηκε.

Παραπομπές
----------

1. ↑  *Νεολόγος*, φύλλο 24 Φεβρουαρίου 1903.

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Νίκος Ε. Πολίτης, *Πατραϊκός Αθλητισμός*, Β΄ Τόμος, *Από την εποχή του Τόφαλου έως την ίδρυση της Παναχαϊκής*, Πάτρα: Αχαϊκές Εκδόσεις, 1997, ISBN 960-7164-92-x.
* Νίκος Ε. Πολίτης, *Πατραϊκός Αθλητισμός*, Α΄ Τόμος, *Η πρώτη δεκαετία 1891-1900*, Πάτρα: Αχαϊκές Εκδόσεις, 1994, ISBN 960-7164-91-1.
Το **Partygate** είναι πολιτικό σκάνδαλο στο Ηνωμένο Βασίλειο, που περιλαμβάνει συγκεντρώσεις Συντηρητικών βουλευτών και μελών της Κυβέρνησης Τζόνσον που πραγματοποιήθηκαν κατά τη διάρκεια της πανδημίας COVID-19 το 2020 και το 2021, κατά τη διάρκεια των περιορισμών, ιδίως την περίοδο των λοκντάουν, πραγματοποιήθηκαν συγκεντρώσεις στην Downing Street 10 και σε άλλα κυβερνητικά κτίρια. Τα γεγονότα προσέλκυσαν τηνπροσοχή των μέσων ενημέρωσης. Δώδεκα συγκεντρώσεις τέθηκαν υπό έρευνα από τη Μητροπολιτική Αστυνομία συμπεριλαμβανομένων ορισμένων στις οποίες παρευρέθη ο πρωθυπουργός, Μπόρις Τζόνσον.

Η πρώτη αναφορά έγινε στις 30 Νοεμβρίου 2021, από την Daily Mirror, ότι περίπου 10 μέλη του προσωπικού της Ντάουνινγκ Στριτ είχαν πραγματοποιήσει συγκεντρώσεις κατά την περίοδο των Χριστουγέννων του 2020. Ο πρωθυπουργός Μπόρις Τζόνσον αρνήθηκε ότι παραβιάστηκαν κανόνες και ένας εκπρόσωπος αρνήθηκε ότι έγινε πάρτι. Επίσης, έγιναν αναφορές ότι υπήρξε και άλλο πάρτι, στις 20 Μαΐου 2020 στον κήπο της Ντάουνινγκ Στριτ 10 κατά τη διάρκεια του πρώτου lockdown. Ο Τζόνσον ζήτησε συγγνώμη. Η Ντάουνινγκ Στριτ ζήτησε συγγνώμη από τη Βασίλισσα Ελισάβετ  για δύο ακόμη συγκεντρώσεις που πραγματοποιήθηκαν στις 16 Απριλίου 2021, την ημέρα πριν από την κηδεία του πρίγκιπα Φιλίππου, κατά τη διάρκεια του τρίτου lockdown. 

Τον Ιανουάριο του 2022, η Μητροπολιτική Αστυνομία άνοιξε τη δική της έρευνα για πιθανές παραβιάσεις των κανονισμών COVID-19 σε κυβερνητικά κτίρια.

Παραπομπές
----------

1. ↑  Crerar, Pippa (1 December 2021). «Boris Johnson 'broke Covid lockdown rules' with Downing Street parties at Xmas». *Daily Mirror*. .
Η **αχίλλεια η παράλιος** (*Achillea maritima*) ή **Ώτανθος ο παράλιος** (*Otanthus maritimus*), με κοινή ονομασία **βαμβατσίδα**, ανήκει στην οικογένεια Asteraceae (Αστεροειδή) που χαρακτηρίζεται από το ότι τα άνθη είναι τοποθετημένα σε χαρακτηριστικές ταξιανθίες, που ονομάζονται κεφάλια, όπου κάθε κεφάλιο αποτελείται από πολλά μικρά ανθίδια. Ο Ώτανθος ο παράλιος αποτελεί χαρακτηριστικό είδος των αμμοθινών των ακτών της Μεσογείου και του Ατλαντικού μέχρι την ΒΔ. Ιρλανδία, το οποίο κατανέμεται επίσης σε όλες τις αμμώδεις ακτές στην Ελλάδα. Τα είδη των αμμοθινών είναι πολύ καλά προσαρμοσμένα στις δύσκολες περιβαλλοντικές συνθήκες που επικρατούν στους αμμόλοφους. Συνήθως, είναι φυτά ανθεκτικά στην έλλειψη υγρασίας, ειδικά κατά το θέρος και έχουν πολύ εκτεταμένες και βαθιές ρίζες ώστε να συγκρατούν το έδαφος και να  φθάνουν στο επίπεδο του υδροφόρου ορίζοντα. Δυστυχώς όμως, τα σημεία που αναπτύσσονται, αποτελούν και τα σημεία που επισκέπτονται και δραστηριοποιούνται οι λουόμενοι το καλοκαίρι, με αποτέλεσμα να απειλούνται όλο και περισσότερο. To *O. maritimus*, είναι φυτό αρωματικό που χαρακτηρίζεται από τα εναλλασσόμενα, επιφυή, πυκνά καλυμμένα με λευκό βαμβακώδες έριο φύλλα. Τα ανθίδια είναι όλα σωληνοειδή και κίτρινα και ανθίζει από τα μέσα Ιουνίου μέχρι νωρίς τον Αύγουστο.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αχίλλεια η παράλιος** |

1. ↑  «Tropicos». *www.tropicos.org*. Ανακτήθηκε στις 20 Αυγούστου 2021.

Πηγές
-----

* Παπιομύτογλου Β. 2006, Αγριολούλουδα της Ελλάδας.

* Φυτολογία 2006, Εκδοτική Αθηνών.

* Lafranchis T. & Sfikas G. 2001, Flowers of Greece (Vol. II).

* Pignatti S. 1982, Flora d’ Italia (Vol. III)

* Strid A. 1980, Φυτά του Ολύμπου. Μουσείο Γουλανδρή Φυσικής Ιστορίας

* Tutin et al. 2005, Flora Europaea Vol 4, Cambridge University Press

Εξωτερικοί σύνδεσμοι
--------------------

* 
*
Η **Μπάρμπαρα Πάουλους** (*λατινικό αλφάβητο : Barbara Paulus*), γεννημένη την 1 Σεπτεμβρίου 1970, είναι πρώην αυστριακή πρωταθλήτρια της αντισφαίρισης. Ήταν Νο 10 στον κόσμο για πρώτη φορά στις 18 Νοεμβρίου 1996.

Γεννήθηκε στην Βιέννη και κατοικεί στο Hinterbrühl. Ο πατέρας της, Τζέρχαλντ, είναι διευθυντής πωλήσεων ηλεκτρονικών υπολογιστών, η μητέρα της Μπριτζίτε είναι νοικοκυρά, ο αδελφός της Βέρνερ παίζει μπάσκετ. Η Πάουλους αποφοίτησε το 1990. Το 1990 τιμήθηκε με το Βραβείο "Golden Needl"e από την Αυστριακή ομοσπονδία αντισφαίρισης. 

Ξεκίνησε να παίζει στο WTA Tour το 1986 και αποσύρθηκε το 2001. Κατά τη διάρκεια της καριέρας της κέρδισε συνολικά επτά WTA τουρνουά, έξι στο απλό το 1987, 1988, 1990, 1994, 1995, 1996 και 1997, έναν στο διπλό το 1988. 

Η Πάουλους αγωνίστηκε για την Αυστρία στο Φεντ καπ σε πέντε διοργανώσεις από το 1989 έως το 1997, σε 21 αγώνες στο απλό και διπλό, κερδίζοντας εννέα αγώνες και χάνοντας δεκατρείς. Απείχε μεγάλο διάστημα από την ενεργό δράση το 1992-1993, το 1997 και το λόγω τραυματισμών και μίας εγχείρησης που έκανε.

Συμμετείχε για την Αυστρία στους Ολυμπιακούς αγώνες του 1988 στην Σεούλ όπου στο απλό αποκλείστηκε στον τρίτο γύρο από την Αμερικανίδα Γκάρισον με 2-0 σετς. 

Στους Ολυμπιακούς αγώνες του 1992 στην Βαρκελώνη στο απλό αποκλείστηκε στον δεύτερο γύρο από τον Γερμανό Χούμπερ.

Παραπομπές
----------

1. 1 2  *WTA website*.
2. 1 2 3  Η Πάουλους στην WTA
3. 1 2 3  Barbara Paulus Αρχειοθετήθηκε 2018-12-15 στο Wayback Machine. at the WTA Tour's official website
4. ↑  «Η Πάουλους στο Φεντ καπ». Αρχειοθετήθηκε από το πρωτότυπο στις 25 Σεπτεμβρίου 2016. Ανακτήθηκε στις 11 Οκτωβρίου 2017.
5. 1 2  «Η Πάουλους στους Ολυμπιακούς αγώνες». Αρχειοθετήθηκε από το πρωτότυπο στις 5 Απριλίου 2011. Ανακτήθηκε στις 11 Οκτωβρίου 2017.
To ***Unbehagen*** είναι το δεύτερο στούντιο άλμπουμ των Nina Hagen Band που κυκλοφόρησε το 1979 από την CBS Records. Είναι το μοιραίο άλμπουμ, αφού μετά που κυκλοφόρησε, το συγκρότημα  διαλύθηκε. Η Νίνα Χάγκεν ακολούθησε προσωπική καριέρα, και τα υπόλοιπα μέλη του συγκροτήματος ίδρυσαν τους Σπλιφφ.

Τρία απο τα τραγούδια του άλμουμ κυκλοφόρησαν ως σινγκλ. και , τρίΤο άλμπουμ. 

Γενικά το άλμπουμ γνώρισε κάποια επιτυχία και έγινε χρυσός δίσκος στη  Γερμανία το 1981, με πωλήσεις άνω των 250.000 αντίτυπων.

Αναφορές
--------

1. ↑  «Gold-/Platin-Datenbank (Nina Hagen)» (στα Γερμανικά). Bundesverband Musikindustrie. Ανακτήθηκε στις 9 Απριλίου 2016.